cyanic-selkie/wikianc huggingface dataset:
Assodé
Aïrvuoristoon 1100-luvulla muuttaneiden issandalan-tuaregien perustamaa Assodéa pidetään alueen vanhimpana kaupunkina. Se oli yksi Saharan poliittisista ja taloudellisista keskuksista. Kel gress ja kel owey -heimojen välisen valtataistelun seurauksena alueen karavaanikauppa siirtyi ensin Tadelizaan ja sen jälkeen Tin Chamaniin ja lopulta Agadeziin. Assodé säilyi Kel owey -heimon päällikön anastafidetin asemapaikkana 1910-luvun lopulle saakka, jolloin kaupunki jäi autioksi. Vuoden 2001 väestönlaskennassa Assodé mainitaan vedenottopaikkana, jossa oli 169 asukasta.
Kaupungista on säilynyt kivestä rakennettujen asuin- ja talousrakennusten sekä suuren moskeijan rauniot. Arkeologisissa kaivauksissa tehtyjen esinelöytöjen radiohiiliajoituksen perusteella se on syntynyt 1300-luvulla ja oli suurimmillaan 1500–1600-luvuilla. Kaivauksissa löydetty keramiikka on samanlaista kuin muissa kel owey -heimoon liittyvissä kohteissa.
Friedrich Adolf Trendelenburg
Friedrich Adolf Trendelenburg (30. marraskuuta 1802 Eutin – 24. tammikuuta 1872 Berliini) oli saksalainen filosofi ja filologi. Hänen filosofiaansa voi kuvata nykyaikaistetuksi aristotelismiksi.
Elämä
Trendelenburg syntyi Eutinissa lähellä Lyypekkiä. Hän opiskeli Kielin, Leipzigin ja Berliinin yliopistoissa. Hän kiinnostui ennen kaikkea Platonin ja Aristoteleen opiskelusta, ja hänen väitöskirjansa Platonis de ideis et numeris doctrina ex Aristotele illustrate vuonna 1826 oli pyrkimys hahmottaa Aristoteleen kritiikin kautta täsmällisempi kuva Platonin filosofiasta.
Trendelenburg kieltäytyi klassisten aineiden oppituolista Kielissä, ja ryhtyi sen sijaan yksityisopettajaksi. Hän toimi tässä toimessa seitsemän vuotta (1826–1833), ja valmisteli vapaa-aikanaan kriittistä editiota Aristoteleen teoksesta Sielusta (1833). Vuonna 1833 Trendelenburg nimitettiin Berliinin yliopiston ylimääräiseksi professoriksi, ja neljä vuotta myöhemmin tavalliseksi professoriksi.
Vuonna 1865 Trendelenburg joutui kiistaan Kuno Fischerin kanssa koskien Kantin Puhtaan järjen kritiikin transsendentaalisen estetiikan tulkintoja. Trendelenburg hyökkäsi Fischerin tulkintoja vastaan teoksessaan Kuno Fischer und sein Kant (1869), ja sai tältä vastauksen teoksessa Anti-Trendelenburg (1870).
Trendelenburg kuoli 71-vuotiaana. Hänen poikansa Friedrich Trendelenburg oli merkittävä kirurgi, jonka mukaan on nimetty useita lääketieteellisiä menetelmiä ja muita termejä.
Rockstar
Rockstar voi tarkoittaa seuraavia asioita:
Liikkumisvapaus
Liikkumisvapaus on ihmisoikeuksiin kuuluva vapaus. Se taataan monien valtioiden perustuslaissa. Valtion takaaman liikkumisvapauden mukaan valtion kansalaisella on vapaus matkustaa valtiossa, vapaus lähteä valtion alueelta ja palata sinne, jos hänellä on tarpeellinen dokumentaatio (passi) ja hän kulkee valtion määräämän rajanylityspaikan kautta.
Ehdoton vankeusrangaistus ja tutkintavankeus sekä pakkohoito ovat useimmissa maissa liikkumisvapautta ankarimmin rajoittavat toimenpiteet. Lievempiä liikkumisvapauden rajoittamismuotoja ovat esimerkiksi yöaikainen ulkonaliikkumiskielto sekä matkustuskielto. Säilöönotto taas on hetkellinen liikkumisvapauden menetys. Lisäksi liikkumisvapautta rajoitetaan alaikäisiltä esimerkiksi siten, että alle 18-vuotias tarvitsee Suomessa huoltajien suostumuksen passin hankkimiseen ja yleensä esimerkiksi maasta poistumiseen.
Monet valtiot ovat solmineet viisumivapaussopimuksia, joissa valtioiden kansalaiset pääsevät vierailemaan toisessa maassa ilman viisumia. Valtioliitot kuten Euroopan unioni ovat pyrkineet antamaan valtioidensa kansalaisille myös mahdollisuuden tehdä työtä, opiskella tai muuten asua toisessa liittoon kuuluvassa maassa ilman työlupaa tai oleskeluluvan epäämistä. Euroopan unioni myös yhtenäistää maahanmuutto- ja pakolaispolitiikkaa ja estää laitonta maahanmuuttoa. Schengenin sopimus on poistanut passintarkastukset monien Länsi-Euroopan maiden väliltä ja luonut yhteisen viisumipolitiikan ja tietojärjestelmän Vapaus, turvallisuus ja oikeus.
Valtiot rajoittavat liikkumisvapautta myös estämällä pääsyä sotilasalueille tai muille alueille tai turvallisuuteen vedoten poliitikkojen vierailukohteisiin. Liikkumisvapautta voidaan rajoittaa myös vaarallisten tartuntatautien leviämisen ehkäisemiseksi määräämällä sairastunut henkilö eristyksen ja taudille altistunut karanteeniin.
Historiallisesti liikkumisvapautta on hyvinkin paljon rajoitettu. Feodalismissa talonpojat "sidottiin maahan" orjiksi, mikä merkitsi, että muuttoon piti ostaa itsensä vapaaksi. Isäntä saattoi kieltää kulun maittensa läpi. Jossain maissa karanneet orjat saivat vapauden, jos pystyivät elättämään itsensä kaupungissa tai tietyn ajan kuluttua. Neuvostoliitossa ja muissa kommunistisissa maissa oli ja yhä on käytössä sisäinen passijärjestelmä valtakunnan eri alueiden välillä. Asuinpaikan vaihdoksiin tarvitaan lupa, venäjäksi propiska. Myös muunlainen orjuus edelleen rajoittaa liikkumisvapautta.
Liikkumisvapaus Suomessa
Suomessa liikkumisvapaus on taattu perustuslain 9 §:ssä:
Suomessa ja muissa Pohjoismaissa jokamiehenoikeuksiin kuuluu liikkumisvapaus useimmilla aitaamattomilla mailla.
Liikkumisvapauden oikeudeton estäminen esimerkiksi sitomalla tai sulkemalla sisään on rangaistavaa vapaudenriistona.
Liikkumisvapaus poliittisissa filosofioissa
Liberalismiin kuuluu liikkumisvapauden kannattaminen ja monet liberaalit vastustavat myös asevelvollisuutta ja uhrittomista rikoksista seuraavaa vankeutta tai pidätystä ja passi-, viisumi-, oleskelulupa- ja työlupapakkoja ja pakkoa ylittää valtion raja vain valtion määräämien rajanylityspaikkojen kautta, koska ne kaventavat liikkumisvapautta. Liberaalit katsovat, että maan, kiinteistöjen ja muun omaisuuden yksityinen omistusoikeus on sopusoinnussa mielekkään liikkumisvapauden kanssa. Liberaalien mielestä yksityisellä kiinteistön omistajalla tulee siis olla oikeus päättää, kenet päästää kiinteistöönsä, mutta jokaisella tulee olla oikeus poistua kiinteistöstä tai maasta. Jotkut liberaalit vastustavat jokamiehenoikeuksiin kuuluvaa vapautta liikkua yksityisellä maalla. Sosialistit taas katsovat, että yksityinen omistusoikeus haitallisesti rajoittaa liikkumisvapautta.
Mies joka toi rock ’n’ rollin Suomeen
Mies joka toi rock ’n’ rollin Suomeen on Leevi and the Leavings -yhtyeen toinen albumi, ja se ilmestyi keväällä 1981. Levyn kannessa autosta ulos astuva mies on Tavastia-klubin johtaja Juhani Merimaa. Julkaisuvuonna yhtye osallistui myös euroviisujen Suomen-alkukarsintaan, mutta ilman menestystä. Vuonna 2017 Svart Records julkaisi levyn uudelleen vinyylinä ja avattavilla kansilla. Tavallisen mustan vinyylin lisäksi levystä julkaistiin rajoitettu 250 kappaleen painos sinisellä vinyylillä.
Johnny Bucyk
thumb|Johnny Bucyk
Mies joka toi rock ’n’ rollin Suomeen
Kokoonpano
Kappaleet on säveltänyt ja sanoittanut Gösta Sundqvist ja sovittanut hän ja yhtye.
Johnny Bucyk
John Paul ”Chief” Bucyk (s. 12. toukokuuta 1935 Edmonton, Alberta, Kanada) on uransa lopettanut NHL-jääkiekkoilija, joka pelasi suurimman osan urastaan Boston Bruinsissa. Hän pelasi pitkän uran NHL:ssä ja teki 1 369 tehopistettä 1 540 runkosarjaottelussa. Bucyk on myös vanhin 50 maaliin kauden aikana yltänyt pelaaja NHL:n historiassa tehtyään 51 maalia 35-vuotiaana kaudella 1970–1971.
Sukutaustaltaan hän on ukrainalainen. Hän olikin yksi jäsen Boston Bruinsin legendaarisessa 1950-luvun ukrainalaisketjussa Uke Linessa, Bucyk–Stasiuk–Horvath.
Perhosefekti (Yeboyahin albumi)
Perhosefekti on Yeboyahin debyyttialbumi, joka julkaistiin 17. syyskuuta 2021. Albumilta julkaistiin singleinä kappaleet ”Tekee mieli”, ”Just se”, ”Kredi” sekä ”Mitä tarviit”. Levynjulkaisukeikka on Tavastialla 25. syyskuuta 2021.
Single ”Just se” on mukana FIFA 22 -pelissä.
A+ (ohjelmointikieli)
A+ on taulukkolaskentaa varten kehitetty ohjelmointikieli, joka on siistitty versio A-kielestä, jonka tarkoitus oli korvata APL 1988. Arthur Whitney kehitti A+:n, kun muut kehittäjät kuten Morgan Stanley lisäsivät siihen graafisen käyttöliittymän ja muita kielen ominaisuuksia. A+ suunniteltiin numeerisesti vaativiin sovelluksiin, kuten talousjärjestelmiin. A+ on tulkattava kieli, ja tukee useita Unix-variantteja, kuten Linuxia.
A+ tarjoaa kattavan valikoiman funktioita ja operaattoreita, sekä graafisen käyttöliittymän automaattisesti päivittyvillä widgeteilä, asynkronisen suorituksen funktiolle, dynaamisen latauksen ja muita ominaisuuksia. Uusin graafinen käyttöliittymä ei ole vielä kuitenkaan saatavilla kaikille alustoille.
Vanhauskoisuus
Vanhauskoisuus-termiä käytetään useasta eri asiasta. Yleisimmin vanhauskoisuudella tarkoitetaan Venäjän ortodoksisen kirkon 1600-luvulla syntynyttä protestiliikettä. Venäjän vanhauskoisista käytettyjä muita nimityksiä ovat raskolnikot ja starovertsit.
Myös nykyiset Suomen evankelis-luterilaisen kirkon naispappeuden vastustajat kutsuvat joskus itseään vanhauskoisiksi.
Venäjän vanhauskoiset
thumb|right|300px|[[Avvakumin kaste tulella, Pjotr Mjasojedov (1897)]] Tsaari Aleksei Mihailovitš alkoi uudistaa kirkon käytäntöjä ja jumalanpalvelustekstejä vuonna 1656. Käytännön työn teki patriarkka Nikon. Hän muutti vanhan slaavilaisen liturgian järjestyksen kreikkalaiseen muotoon, jossa oli pieniä eroja Venäjällä käytössä olleisiin jumalanpalvelusteksteihin verrattuna. Venäläinen kirkkoväki koki uudistukset maailmanjärjestyksen perustuksien järkkymisenä. Tärkein kiistakysymys koski ristinmerkin tekoa. Nikon vaihtoi aiemmin käytössä olleen kahdella sormella tehtävän ristinmerkin kolmisormiseksi. Suuri määrä kansaa koki muutokset lopunajallisiksi merkeiksi, jotka paljastivat Venäjän valtion ja kirkon antikristuksen edustajiksi.
Vanhauskoisten johtajaksi nousi esipappi Avvakum. Kapinointi alkoi heti, kun uudistukset oli hyväksytty vuonna 1656.
Avvakum ja monia muita vanhauskoisia poltettiin roviolla vuonna 1682. Vanhauskoiset painuivat maan alle tai pakenivat valtakunnan syrjäseuduille. Vanhauskoisuuden tärkeimmiksi tukialueiksi tulivat pohjoiset syrjäiset alueet. Näitä olivat mm. Solovetskin luostari ja sen lähialueet: Pomori eli Vienanmeren rannikko, Arkangelin alue, Komi, Laatokan ja Äänisen seutu Luoteis-Venäjällä. Muita vanhauskoisten alueita olivat Vetka (entinen Puolan alue), Donin seutu ja Tsernigovtsina. Vanhauskoisilla oli Suomen puolella Ilomantsissa Megrijärven ja Pahkalammen erämaaluostarit sekä Juuan Vuokon kylässä Pyötikön luostari ja Kuusamon itäosassa Tavajärven luostari. Vanhauskoiset hajaantuivat useiksi eri lahkoiksi, joiden kaksi päähaaraa olivat papilliset ja papittomat.
Vanhauskoisia on yhä olemassa. Nykyään enemmistö vanhauskoisista elää melko yhtenäisesti, mutta ei enää eristyneenä muusta maailmasta. Vanhauskoiset asuvat nykyään Baltian maissa, Valko-Venäjällä, Pietarin alueella, Volgan seudulla, Brjanskissa ja Moldovassa. Kaikkien vanhauskoisuuden suuntauksien keskuspaikka on Moskova, jossa vanhauskoisten kirkkoja on kolme. Virossa on vajaat 10 000 vanhauskoista.
Vanhauskoisten tunnusmerkkejä
thumb|left|160px|Sormien asento vanhauskoisten [[ristinmerkkiä tehdessä]] thumb|100px|Kahdeksanpäätyinen ortodoksiristi thumb|100px|Kuusipäätyinen risti Kahdeksanpäätyinen risti. Vanhauskoisten ristitunnus on uuden ortodoksikirkon 6-päätyisestä rististä poiketen 8-päätyinen.
Ristinmerkin tekeminen. Ristinmerkin tehdessään vanhauskoiset pitävät pystyssä etu- ja keskisormen ja painavat peukalolla kämmeneen nimettömän ja pikkusormen. Symbolit näillä sormilla tarkoittavat samaa kuin nykyisessäkin ristinmerkissä (peukalo, etu- ja keskisormi yhdessä): Kolminaisuutta ja Kristuksen kahta luontoa.
Isojärvi (Soini)
Isojärvi on Etelä-Pohjanmaalla Soinissa Kotaperän kylän lähellä sijaitseva järvi.
Maantietoa
Järven pinta-ala on 58 hehtaaria, se on 1,6 kilometriä pitkä ja 850 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,8 miljoonaa kuutiometriä eli 0,0018 kuutiokilometriä. Sen keskisyvyys on 3,1 metriä ja suurin syvyys 14 metriä. Sen rantaviivan pituus on 4,6 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Alajoen valuma-alueeseen (35.464) se kuuluu. Järven vedenpinnan korkeus on 186,1 metriä mpy.
Alf Lindblad
Seuratasolla Lindblad edusti Fiskars Idrottsföreningiä. Hän voitti estejuoksun Suomen mestaruuden kahdesti.
Nikolai Karpov
Nikolai Ivanovitš Karpov (, 8. marraskuuta 1929 Moskova, Venäjän SFNT – 7. marraskuuta 2013 Moskova, Venäjä) oli Neuvostoliittoa edustanut jääkiekkoilija, olympiamitalisti ja Euroopan mestari. Hän työskenteli myös jääkiekkovalmentajana.
Karpov kuului Neuvostoliiton olympiapronssia Squaw Valleyssa 1960 saavuttaneeseen joukkueeseen. Hän pelasi turnauksessa kolmessa ottelussa tehden yhden maalin ja antaen kaksi maaliin johtanutta syöttöä, kaikki alkulohko-ottelussa Suomea vastaan. Talviolympialaisten tuolloisesta statusarvosta johtuen Neuvostoliitto saavutti samalla MM-pronssia ja Euroopan mestaruuden. Myöhemmin Karpov toimi jääkiekkovalmentajana saavuttaen kaksi Neuvostoliiton mestaruutta.
Karpov kuoli päivää ennen 84. syntymäpäiväänsä synnyinkaupungissaan Moskovassa 7. marraskuuta 2013.
Vehmaisten Urheilijat
Nikolai Karpov oli Vehmaisten Urheilijoiden pelaaja-valmentaja kaudella 1967–1968 Suomensarjassa. Hänestä tuli ensimmäinen neuvostoliittolainen jääkiekkoilija, joka siirtyi rautaesiripun taakse länteen. Kausi oli sensaatiomainen, sillä kauden päätteeksi tamperelainen kaupunginosajoukkue Vehmaisten Urheilijat nousi jääkiekon SM-sarjaan.
Novella Calligaris
Novella Calligaris (s. 27. joulukuuta 1954 Padova) on italialainen uimari, joka menestyi 1970-luvun alussa parhaiten pitkillä vapaa- ja sekauintimatkoilla. Hän voitti yhden maailmanmestaruuden ja saavutti kolme olympiamitalia.
Calligaris kilpaili olympialaisissa ensimmäisen kerran Méxicossa 1968. Hän sijoittui 400:n ja 800 metrin vapaauinnin alkuerissä 15:nneksi sekä 200 metrin vapaauinnin alkuerissä 30:nneksi. Münchenin olympialaisissa 1972 hän saavutti hopeaa 400 metrin vapaauinnissa ajalla 4.22,44 sekä pronssia 800 metrin vapaauinnissa ajalla 8.57,46 ja 400 metrin sekauinnissa ajalla 5.03,99.
Calligaris saavutti ensimmäisen arvokisamitalinsa EM-kilpailuissa 1970, kun hän ylsi 800 metrin vapaauinnissa pronssille. Välimeren kilpailuissa 1971 hän voitti kolme kultaa ja saavutti yhden hopean. MM-kilpailuissa 1973 hän voitti 800 metrin vapaauinnissa kultaa maailmanennätysajalla 8.52,97 sekä saavutti pronssia 400 metrin vapaauinnissa ja 400 metrin sekauinnissa. EM-kilpailuissa 1974 hän saavutti hopeaa 800 metrin vapaauinnissa ja pronssia 400 metrin vapaauinnissa.
Novella Calligarisin veli Mauro Calligaris oli myös uimari ja kilpaili Münchenin olympialaisissa 1972. Heidän äitinsä Romana Calligaris kilpaili Helsingin olympialaisissa 1952.
Tero Luukkonen
Tero Luukkonen (15. toukokuuta 1968 – 11. marraskuuta 2013) oli suomalainen koripalloilija. Hän voitti urallaan kaksi Suomen cupia ja yhden SM-hopean.
Elämä ja urheilu-ura
HMP:n kasvatti Luukkonen edusti Lahden NMKY:tä seitsemän kauden ajan vuosina 1989–1996. Luukkosen ensimmäisen kauden Lahti pelasi toiseksi korkeimmalla sarjatasolla, mutta voitti Suomen cupin. Muut Luukkosen kaudet Lahti pelasi SM-sarjassa, ja tuona aikana Luukkonen saavutti toisen Suomen cupin sekä SM-hopeaa kaudella 1995–1996.
Luukkosen ilmoitettiin kuolleen 11. marraskuuta 2013. Hän oli kuollessaan 45-vuotias.
Päivölä
Päivölä tarkoittaa seuraavia asioita:
Rafetus swinhoei
Lajin tila
Rafetus swinhoei on historiallisesti elänyt Punaisessajoessa Kiinassa ja Vietnamissa ja Jangtsessa Kiinassa sekä niitä ympäröivillä vesistöalueilla. Lajia tunnetaan enää kolme yksilöä, ja sen on sukupuuton partaalle saattanut metsästys ravinnoksi, perinnelääkkeiden valmistukseen ja lemmikiksi sekä elinalueiden tuhoutuminen.
Montanan osavaltionyliopisto
thumb|right|Kampusalueen toiseksi vanhin rakennus Montana Hall.
Rafetus swinhoei
Lajin tila
Kolmesta tunnetusta R. swinhoei -yksilöstä kaksi elää villinä Đồng Mô -järvessä lähellä Vietnamin pääkaupunkia Hanoita ja yksi Kiinassa Suzhoun eläintarhassa. Đồng Mô -järvestä tunnettiin vain yksi koiras, kunnes vuonna 2020 löydettiin ja tunnistettiin naarasyksilö. Viimeisenä naaraana pidetty yksilö oli kuollut Suzhoussa huhtikuussa 2019, kun se oli ollut heräämässä anestesiasta. Se oli nukutettu, koska sitä oli yritetty keinosiementää. Eläintarhassa elänyttä koirasta ja naarasta oli yritetty saada luonnollisesti lisääntymään jo vuodesta 2008.
Montanan osavaltionyliopisto
Montanan osavaltionyliopisto eli Montanta State University (MSU) on Yhdysvaltalainen yliopisto Montanan osavaltiossa Bozemanin kaupungissa. Se on 1893 perustettu julkinen land-grant university, jonka perustamiseksi Yhdysvaltain liittovaltio lahjoitti maata osavaltiolle, jotta tämä voisi käyttää maiden myynnistä saadut tulot korkeakoulun perustamiseen.
Rafetus swinhoei
Taksonomia
pienoiskuva|vasen|Eräs Hoàn Kiếm -järvessä elänyt Rafetus swinhoei -yksilö täytettynä Rafetus swinhoein kuvasi alun perin John Edward Gray vuonna 1873 nimellä Oscaria swinhoei. Tämän jälkeen lajia on usein pidetty Pelodiscus sinensiksen synonyyminä, mutta nykyään se luetaan yleensä Rafetus-sukuun yhdessä Lähi-idässä elävän Rafetus euphraticus -lajin kanssa. Toiset tutkijat luokittelevat sen alkuperäisen Oscaria-sukunsa ainoaksi lajiksi.
Montanan osavaltionyliopisto
Keväällä 2017 yliopistossa oli 16 440 opiskelijaa, ja opetushenkilökuntaa 600 kokoaikasta- ja 438 osa-aikaistatyöntekijää. Yliopistossa on tarjolla yli 225 koulutusohjelmaa ja se on osavaltionsa suurin yliopisto. Yliopistossa on tarjolla yli 225 opetusohjelmaa. Vuoden 2016 Times Higher Education -julkaisun parhaiden yliopistojen listauksessa Montanan osavaltionyliopisto on välillä 501–600.
Rafetus swinhoei
Taksonomia
Hoàn Kiếm -järvessä eläviä Rafetus-suvun pehmeäkilpikonnia on useaan otteeseen ehdotettu omaksi lajikseen, joka on kuvattu nimillä Rafetus leloii ja Rafetus vietnamensis. Painavia todisteita erottamiseksi Rafetus swinhoeista ei kuitenkaan ole, ja näitä nimiä pidetään tavallisesti R. swinhoein synonyymeinä. Hoàn Kiếm -järven viimeinen Rafetus-kilpikonna kuoli vuonna 2016.
Montanan osavaltionyliopisto
Historia
Yliopisto perustettiin 16. helmikuuta 1893 Montanan land-grant yliopistoksi nimellä Agricultural College of the State of Montana eli Montanan osavaltion maatalouscollege. 1920-lukuun mennessä korkeakoulun nimeksi vakiintui Montana State College. Nykyisen nimensä se sai 1.7.1965 tunnustuksena tieteelliseen tutkimukseen antamastaan panoksesta.
New Holland
New Holland on kansainvälisen CNH Industrial -yhtiön brändi, jolla valmistetaan maanrakennus- ja maatalouskoneita. New Holland Construction -tuotemerkillä myydään maanrakennuskoneita. New Holland Agriculture -tuotteisiin kuuluu muun muassa traktoreita, leikkuupuimureita ja paalaimia.
Traktorit
thumb|New Holland TS 110
Historiaa
Sperry Corporationin yhdistyessä 1986 Burroughs Corporationin kanssa Unisys Corporationiksi myytiin New Holland Fordille. Maatalouskoneita valmistavan yhtiön nimeksi tuli Ford New Holland, mutta traktorien merkki pysyi edelleen Fordina. New Holland -traktorimerkki syntyi 1990-luvun alussa, kun Fiat-yhtymä osti Fordin maatalouskoneiden tuotannon. 1990 Ford päätti myydä Ford New Holland maatalous- ja maanrakennusyksikkönsä omistuksen ja 1991 saavutti sopimuksen Fiat Groupin kanssa Ford New Hollandin myynnistä Fiat Geotechille. Molemmilla merkeillä oli traktoreiden valmistuksessa pitkät perinteet. Fiat Trattori valmisti ensimmäisen mallinsa 702 vuonna 1919. Fiat Trattori S.p.A. ("Fiat Traktori") muutti 1984 nimensä FiatAgriksi. Henry Ford aloitti Fordson-merkkisten traktoreiden valmistuksen 1917. Vastoin yleistä uskomusta traktoreiden merkiksi ei tullut Fordson siksi, että minneapolisilainen yritys jo myi Ford-nimistä traktoria, vaan siksi, että Henry perusti poikansa Edselin kanssa yrityksen nimeltä Ford & Son valmistamaan traktoreita, jotta niiden kehitys ei alentaisi mahdollisesti autoja valmistavan Ford Motor Companyn osakkeiden arvoa. Nimi Fordson oli lyhenne sanoista Ford & Son ja sitä käytettiin, koska autoja valmistavalle Ford Motor Companylle haluttiin varata mahdollisuus valmistaa tulevaisuudessa Ford-merkkisiä traktoreita. 1964 traktoreiden nimeksi otettiin Ford. Myös New Holland -brändiin sulautunut leikkuupuimurivalmistaja Clayes (josta myöhemmin tuli Clayson) kokeili traktoreiden valmistusta NKT-mallillaan 1943.
1990-luvun alussa vanhat tuotemerkit Ford ja Fiatagri yhdistivät mallistojaan ja muuttivat nimeään siten, että myynnissä oli kaksi tuotemerkkiä rinnakkain. Yhdistäväksi tekijäksi merkkeihin valittiin Fordin omistama perinteikäs amerikkalainen maatalouskoneiden valmistaja New Holland. Siniset traktorit olivat jonkin aikaa New Holland Ford ja punaiset New Holland Fiatagri. Mallistot alkoivat yhdistyä aluksi isoimmista malleista. Viimeinen Ford-merkkinen traktori oli 8830, jota valmistettiin vuoden 1993 loppuun. Vuodelle 1994 esitelty Genesis-sarja oli Fordin 30-sarjan seuraaja ja samalla yhdistetyn New Holland -traktorimalliston suunnannäyttäjä. Traktori oli toki täysin Fordin suunnittelema ja se valmistettiin Kanadassa, mutta ulkonäkö oli samankaltainen kuin muissa tulevissa malleissa ja alusta alkaen traktori oli tarjolla myös Fiatin väreissä. Keulassa oli NH:n logo, mutta kyljessä luki alkuvuosina suurin kirjaimin Fiatagri tai Ford. Melko pian tuotemerkit ja mallistot yhdistyivät nimen New Holland alle, ja Ford sekä Fiat jäivät nimestä pois. Vuodesta 2000 lähtien New Holland, Case ja International Harvester olivat osa CNH Global -yhtiötä, joka yhdistyi Fiat Industrialin kanssa syyskuussa 2013 CNH Industrial -yhtiöksi.
thumb|right|alt=Kuinka Super Steer toimii|Super Steer järjestelmä verrattuna toisen valmistajan tuotteeseen. New Holland on voittanut useita alan palkintoja innovaatioistaan, muotoilustaan ja tuotteistaan. Niihin kuuluvat kolme "Vuoden traktori" -palkintoa sekä "Kultainen traktori" -muotoilupalkinnon voitto neljänä vuonna peräkkäin (2008–2011). New Holland on patentoinut SuperSteer-ohjausjärjestelmän, jossa etupyörien lisäksi myös etuakseli kääntyy, jonka ansiosta kääntösäde on merkittävästi pienempi.
Suomeen tuotavia traktoreita
New Hollandin mallit on nykyään nimetty niiden kokoluokan ja moottoritehon mukaan seuraavasti:
Puimurit
thumb|New Holland TX68 -leikkuupuimuri
Historiaa
Sekä Fiatagrilla että Fordilla oli myös leikkuupuimureita jonkin aikaa, kuitenkin eri valmistajien alihankintana tekemänä. Laverdan 20 vuotta kestänyt yhteistyö Fiat-ryhmän kanssa oli käynnistynyt vuonna 1981 ja 80-luvun puolivälissä Laverdat maalattiin Fiatagrin väreihin ja merkki vaihtui Fiatagriksi. Fiat-Allis osti ranskalaisen Braudin vuonna 1982 ja puimurituotanto tuolla merkillä päättyi vuonna 1985. 1965 Ford solmi markkinointisopimuksen maatalouskonevalmistaja Claasin kanssa, jonka myötä Claasin tekemiä puimureita alettiin Pohjois-Amerikassa myydä Ford-merkillä sinivalkoisiksi maalattuina. Fordin hankittua New Hollandin omistukseensa, sai se haltuunsa belgialaisen leikkuupuimurivalmistaja Claysonin merkiten puimureiden sopimusvalmistuksen loppumista Ford-nimellä. New Holland Clayson -puimureita valmistettiin vuoteen 1991 asti, jolloin vanha mallisto korvattiin uudella ja New Holland päätyi FiatAgrin omistukseen. Clayson-nimi jäi pois ja puimurit tunnettiin tästä eteenpäin New Holland-merkillä. 1998 New Holland hankki puolalaisen puimurivalmistaja Bizonin omistukseensa vahvistaen näin asemaansa leikkuupuimureiden tuotannossa. 1997 Fiatagri-merkkiset puimurit muuttuivat New Hollandeiksi.
New Holland Construction
thumb|right|New Holland E145 -telakaivuri Sekä Fiat että Ford olivat ennen yhteen sulautumistaan valmistaneet myös maansiirtokoneita. 1931 Fiat valmisti ensimmäisen tela-alustaisen traktorinsa ja 16 vuotta myöhemmin italialainen Mario Bruneri teki ensimmäisen hydraulisen kaivinkoneensa ja perusti SIMIT-yhtiön, jonka Fiat osti 1970. Richier-yritys oli jättimäinen maanrakennuskoneiden erikoisosaaja lukuisilla toimipisteillään Ranskassa. Jokainen sen tehtaista tuotti omia jäseniä Richier mallien tuoteperheestä 1890-luvun lopulta alkaen. 1971 Ford sai tilaisuuden ostaa konevalmistajan haltuunsa.
Vuonna 1974 Fiat osti maansiirtokonevalmistaja Alliksen osakkeista enemmistön muodostaen Fiat-Allis-yhteenliittymän. Italiassa näistä muodostettiin vuonna 1986 yhteenliittymä Fiat-Hitachi Excavators S.p.A. Vuonna 1988 Fiat-Allis ja Fiatagri yhdistyivät FiatGeotech S.p.A.:ksi, joka käsitti kaikki Fiatin maatalous- ja maansiirtokoneet. Ford päätti vuonna 1990 myydä Ford New Holland -maatalous- ja maansiirtokoneomistuksensa ja 1991 saavutti sopimuksen Fiat Groupin kanssa Ford New Hollandin myymisestä Fiat Geotechille. Vuonna 1998 Fiatin tytäryhtiö New Holland hankki 75.1 % saksalaisen maansiirtokonevalmistaja O&K:n osakkeista.
Waldemar Malak
Waldemar Malak (17. heinäkuuta 1970 Gdańsk – 13. marraskuuta 1992 Wejherowo) oli puolalainen painonnostaja. Hän sai pronssia ensimmäisessä raskassarjassa vuoden 1992 kesäolympialaisissa Barcelonassa. Lisäksi hän sai vuoden 1992 Euroopan-mestaruuskilpailuissa hopeamitalin. Malak kuoli 22-vuotiaana liikenneonnettomuudessa.
Göran Enckelman
Göran Enckelman (s. 14. kesäkuuta 1948 Lahti) on suomalainen jalkapallomaalivahti ja valmentaja, joka pelasi 1966–1984 ja jatkoi sen jälkeen valmentajana. Hän voitti urallaan neljä Suomen-mestaruutta ja pelasi myös Suomen A-maajoukkueessa 21 ottelua.
Enckelman aloitti uransa vuonna 1966 Lahden Reippaassa. Reippaan jälkeen Enckelman pelasi kauden Kuopion Palloseurassa ja siirtyi vuonna 1971 Turun Palloseuraan. Enckelman pelasi Turussa viisi kautta ja voitti sinä aikana kolme Suomen-mestaruutta. Vuonna 1975 hänet valittiin Suomen vuoden jalkapalloilijaksi. Hän saavutti neljännen Suomen-mestaruutensa vuonna 1977 Valkeakosken Hakassa. Enckelman päätti uransa Ruotsissa Nyköpings BIS:n joukkueessa, jonne siirtyi samana vuonna 1977 ja edusti seuraa vuoteen 1984 asti.
Pelaajauransa jälkeen Enckelman toimi Turun Palloseuran apuvalmentajana, Suomen A-maajoukkueen maalivahtivalmentajana ja olympiajoukkueen joukkueenjohtajana. Tämän lisäksi hän oli päävalmentajana Kaarinan Pojissa 1994–1997 ja Pargas IF:ssä 1998. Enckelman toimi Eerikkilän urheiluopiston rehtorina vuodesta 1999 alkaen, aina eläköitymiseensä asti 31.12.2013.
Elokuussa 2009 Enckelman ilmoitti tavoittelevansa Suomen Palloliiton puheenjohtajuutta, mutta tehtävään valittiin yksimielisesti ilman vastaehdokkaita eduskunnan puhemies Sauli Niinistö. Palloliitto palkitsi Enckelmanin vuonna 2013 Captain's Ball -palkinnolla. Tasavallan presidentti myönsi 13.12.2013 Enckelmanille liikuntaneuvoksen arvonimen.
Enckelmanin poika Peter Enckelman on myös maalivahti.
Jaromír Blažek
right|220px|thumb|Jaromír Blažek vuonna 2021 Jaromír Blažek (s. 29. marraskuuta 1972 Brno, Tšekkoslovakia) on tšekkiläinen jalkapalloilija, joka edustaa saksalaista 1. FC Nürnbergiä. Hänen pelipaikkansa on maalivahti.
Blažek on 188 senttimetriä pitkä.
Xbox 360
Xbox 360 on Microsoftin valmistama ja alun perin marraskuussa 2005 julkaisema pelikonsoli, joka tuli alkuperäisen Xboxin seuraajaksi. Konsoli kilpaili Sonyn PlayStation 3:n ja Nintendon Wiin kanssa seitsemännen sukupolven pelikonsolimarkkinoilla. Xbox 360:n seuraaja Xbox One julkaistiin vuonna 2013.
Microsoft ilmoitti keväällä 2016, että konsoleita ei enää valmisteta. Microsoft jatkoi Xbox Live -palvelua konsolin valmistuksen lopetuksesta huolimatta.
Historia
Kehityksen aikana Xenonina, Xbox 2:na, Xbox FS:nä, Xbox Nextinä ja NextBoxina tunnettu Xbox 360 sai alkunsa vuoden 2003 alussa. Helmikuussa 2003 alkoi Xenon-ohjelmistoalustan suunnittelu. Suunnittelua johti Microsoftin varapääjohtaja J. Allard. Samassa kuussa Microsoft järjesti tapahtuman 400 kehittäjälle Bellevuessa, Washingtonissa, hankkiakseen järjestelmätukijoita. Samoihin aikoihin Peter Moore, Sega American entinen pääjohtaja, palkattiin Microsoftille. Elokuussa 2003 ATI teki sopimuksen grafiikkaprosessorin tuottamisesta uuteen konsoliin; sopimus julkistettiin kahta päivää myöhemmin. Lokakuussa Microsoft teki sopimuksen IBM:n kanssa, jossa sovittiin, että IBM kehittää kolmiytimisen suorittimen konsoliin. Xbox 360 ensiesiteltiin Music Television -musiikkikanavalla 12. toukokuuta 2005, mutta yksityiskohtaisemmat tiedot konsolista ja sen julkaisuajasta annettiin myöhemmin saman kuun aikana E3-messuilla.
Alkuperäinen lanseeraus tapahtui Pohjois-Amerikassa, Euroopassa ja Japanissa. Laitteen markkina-alue laajeni Australiaan, Kolumbiaan, Hongkongiin, Koreaan, Meksikoon, Uuteen-Seelantiin, Singaporeen ja Taiwaniin vuoden 2006 aikana. Vuonna 2007 mukaan tuli Intia. Vuoden 2010 alkupuolella tuettujen maiden listalla oli 25 maata ja Kiinaan kuuluva Hongkong.
Pelien minimivaatimukset
pienoiskuva|Langaton ohjain
Ohjaimet
pienoiskuva|Xbox 360 -ohjaimen kontrollit. pienoiskuva|Xbox 360:n mininäppäimistö Microsoft kehitti Xbox 360:lle uuden ohjaimen, joka vastaa konsolin vaaleaa väriteemaa. Ohjaimessa sekoittuvat alkuperäisen Xboxin Controller S:n perusmuotoilu sekä PlayStation 2:n DualShockin neljä olkapainiketta, joista alemmat ovat Controller S:n liipaisimia vastaavat. Musta ja valkoinen nappi ovat poissa. Ohjaimen keskellä, konsolin logoksi naamioituna on Guide-painike, jolla konsolin voi esimerkiksi käynnistää ja sammuttaa. Lisäksi sitä painamalla pääsee milloin tahansa käsiksi Guide-käyttöliittymään, josta voi tarkistaa esimerkiksi Live-kaverilistansa, kuunnella musiikkia sekä säätää konsolin asetuksia.
Ohjaimesta on kaksi versiota: langallinen ja langaton. Langaton toimii sekä AA-kokoisilla paristoilla että erikseen myytävällä NiMH-akkupatteripaketilla, johon voi myös liittää niin ikään erikseen myytävän latausjohdon. Latausjohdon avulla peliä voi pelata samaan aikaan, kun akku latautuu. Ohjaimeen on sisäänrakennettu äänikommunikaattorin liitin. Ohjainta voi käyttää myös Windowsilla. Lisävarusteena on mahdollista hankkia ohjaimen alareunaan, käsikahvojen väliin kiinnittyvä QWERTY-mininäppäimistö, jonka avulla viestien kirjoittaminen ja kirjoitettavien kenttien täyttö on helpompaa. Myös tavallisen USB-näppäimistön voi liittää laitteeseen USB-liitännällä. Muita lisävarusteita ovat headset, ratti, kitaraohjain, rummut ja mikrofoni.
Lisäksi Xbox-ohjaimeen voi ostaa erilaisia kuoria.
Kinect
pienoiskuva|Kinect-sensori
Microsoft esitteli vuoden 2009 E3-messuilla Project Natal -nimellä kulkevan kehityshankkeen, jossa tavoite on vapauttaa pelaaminen kokonaan ohjaimista. Ohjaus tapahtuu pelaajan vartalolla, jota kuvataan stereokameralla. Kamera julkaistiin Xbox 360:n lisävarusteena marraskuussa 2010. Lisälaitteen virallinen nimi Kinect julkistettiin vuoden 2010 E3-messuilla.
Xbox 360 Elite
pienoiskuva|oikea|Xbox 360 Elite ja ohjain. Elite on alkuperäisen Xbox 360 -konsolin huippumalli, jonka Microsoft julkisti 28. maaliskuuta 2007. Suomessa Elite julkaistiin 24. elokuuta 2007. Xbox 360 Elite on väriltään musta ja siinä on 120 gigatavun kiintolevy. Lisäksi konsolin prosessoria ja näytönohjainta on paranneltu muun muassa liimaamalla ne kiinni emolevyyn, jolloin ne eivät pääse lämpölaajenemisen seurauksena aiheuttamaan konsolin rikkoutumista yhtä herkästi kuin edeltävissä versioissa. Lisäksi joissain yksilöissä grafiikkaprosessorin jäähdytystä on paranneltu. Elite-malliin tullut HDMI-portti teki konsoliversiosta PlayStation 3:n kovimman kilpakumppanin, vaikkakin Eliten HDMI-portti käyttää versiota 1.2 ja Playstation 3:n HDMI käyttää versiota 1.3. Eroa versioiden välillä on vain äänen osalta, sillä ainoastaan Dolby TrueHD- ja DTS-HD-ääniraitojen toisto puuttuvat 1.2-versiosta. Pro-mallin lakkautus kesällä 2009 teki Elitesta kiintolevyllisen perusmallin.
pienoiskuva|200px|Halo 3 -erikoismalli pienoiskuva|oikea|200px|Xbox 360 E
Xbox 360 S
Microsoft julkaisi 14. kesäkuuta 2010 E3-julkistustilaisuudessa uuden version Xbox 360:sta, jossa on muun muassa 250 gigatavun kovalevy ja sisäänrakennettu langaton 802.11n-standardia tukeva WLAN-vastaanotin. Se on myös Microsoftin mukaan edellistä mallia paljon hiljaisempi. Suomeen Xbox 360 S tuli 6. heinäkuuta 2010.
Xbox 360 E
Xbox 360 E on kesällä 2013 julkaistu malli, joka oli suunniteltu näyttämään tulevalta Xbox Onelta. Teknisten ratkaisujen osalta konsolissa oli pyritty karsimaan kustannuksia. Mallista puuttuu optinen S/PDIF-liitäntä ja USB-porttien määrää on vähennetty.
Erikoisversiot
Xbox 360:stä on julkaistu myös merkittävien pelijulkistusten yhteydessä erikoisväritettyjä teemaversioita, kuten Halo 3 -versio. Yleensä nämä ovat vastanneet Pro-, Elite- tai Slim-mallia varustelutasoltaan. Microsoft julkaisi Call of Duty: Modern Warfare 2:n yhteydessä 250 gigatavun kiintolevyllä varustetun erikoismallin (Super Elite), joka muuten vastaa teknisiltä ominaisuuksiltaan Elite-versiota.
Xbox 360:n emolevyt
Laitetta on toimitettu viidellä emolevyvariantilla vuoden 2009 puoliväliin mennessä. Microsoft ei virallisesti ole julkistanut emolevyjen nimiä, eikä tuo julki millä versiolla yksittäiset konsolit ovat varustettuja, mutta konsolipakkausten teknisistä tiedoista (lähinnä virtalähteen tehosta) voidaan selvittää, millä versiolla kyseinen laite on varustettu.
Xenon
Xenon oli julkistuksen aikoihin ja noin vuosi sen jälkeen valmistettujen laitteiden emolevy. Tässä emolevyssä on suunnitteluvirhe, joka voi johtaa grafiikkapiirin liiallisesta kuumenemisesta seuraavaan emolevyn vääntymiseen. Tämä vääntyminen taas aiheuttaa konsoliin niin sanotun Red Ring of Death -tilan (RRoD), eli kolme punaista lediä palaa virtakytkimen ympärillä.
Xenonin ominaisuudet:
Zephyr
Zephyr julkaistiin keväällä 2007. Tässä versiossa oli ensimmäisenä HDMI-liitäntä. Myös RRoD-ongelmaa oli korjattu kiinnittämällä grafiikkapiiri epoksiliimalla ja suurentamalla jäähdytyselementtiä. Lisäksi emolevyn piirien sijoittelua oli parannettu. Versio ilmaantui ensimmäisenä uuteen Elite-malliin.
Zephyrin ominaisuudet:
Falcon
Falcon ilmaantui ensimmäisenä Arcade-malliin elokuusta 2007 alkaen ja myöhemmin Pro-malliin. Tässä versiossa on 65 nm prosessori ja 175 W:n muuntaja-virtalähde, joka vähentää konsolin kuumenemista. 65 nm prosessori mahdollisti myös osien vähentämisen emolevyltä, joka laski valmistuskustannuksia.
Falconin ominaisuudet:
Opus
Opus suunniteltiin siksi, että Microsoftilla oli varastoissa suuri määrä RRoDin takia palautettuja Xenonien koteloita. Opus vastaa pitkälti Falconia ilman HDMI-liitäntää. Tätä versiota on käytetty vain takuupalautuksena tulevissa laitteissa. Ensimmäiset laitteet palautuivat takuukorjauksista tällä emolevyllä kesällä 2008.
Opuksen ominaisuudet:
Jasper
Jasper julkaistiin loppuvuodesta 2008 ensin Arcade-malleihin. 65 nanometrin grafiikkapiiri mahdollisti virtalähteen tehon laskemisen 150 wattiin. Mallissa on myös uusi eteläsilta ja 256 megatavun flash-muisti. 256 megatavun muisti on vain Arcade-malleissa, joissa NXE-käyttöliittymää ei voi asentaa kiintolevylle. Jasper tuottaa huomattavasti vähemmän lämpöä kuin aiemmat mallit, ja tämä voidaan kuulla laitteen käyntiäänessä.
Valhalla
Valhalla-emolevyllä viitataan vuoden 2010 E3-messuilla julkistetun Xbox 360 Slimin emolevyyn. Tässä mallissa sekä grafiikkapiiri että prosessori on integroitu samalle piirille, käyttäen 45 nanometrin teknologiaa. Tämän vuoksi Valhalla-mallin sähkönkulutus on saatu huomattavasti pienemmäksi aiempiin malleihin verrattuna, jolloin konsoli myös tuottaa käydessään paljon vähemmän lämpöä. Näin myös kauan Xbox 360 -konsoleita vaivannut RRoD-virhetilan riski on saatu eliminoitua käytännössä kokonaan uudesta mallista. Emolevy sisältää myös teknologiaa, joka on suunniteltu auttamaan konsolia itseään huomaamaan mahdollisen ylikuumenemisen riskin sekä riskitekijät ja sammuttamaan itsensä (käyttäjälle siitä ensin ilmoitettuaan) järjestelmän viilenemisen ajaksi, jotta ylikuumenemiselta ja laitteiston potentiaaliselta vaurioitumiselta voidaan välttyä.
Alkuperäinen käyttöliittymä
Xbox 360 Gamer Guide oli Xbox 360:n alkuperäinen käyttöliittymä. Se vastaa Xboxin Dashboardia, mutta toisin kuin Xboxilla, Guiden saa näkyviin milloin vain painamalla ohjaimen logonappia. Uusi käyttöliittymä sisältää myös huomattavasti Dashboardia enemmän toimintoja eheämmässä kokonaisuudessa. Guidea voi myös muokata omilla teemoilla.
Guideen kuuluu viisi sivua: Marketplace, Xbox Live, Games, Media ja System
Jokaisella sivulla Systemiä lukuun ottamatta näkyy myös pelaajakortin tiivistelmä, joka näyttää pelaajanimen, kuvan, arvostuksen, pelaajapisteet ja valitun taitotason. Pelaajakorttia painamalla aukeava kortin laajempi muoto kerää lisäksi tietoa pelaajan suorituksista jokaisessa pelissä ja mahdollistaa myös esimerkiksi oman moton kirjoittamisen.
Xbox 360:n Dashboard on ensimmäisen Xboxin Dashboardia monipuolisempi. Sen avulla voidaan esimerkiksi katsella valokuvia ja DVD-elokuvia, soittaa musiikkitiedostoja, hakea Live Arcade -pelejä ynnä muuta. Dashboardin version voi selvittää System > Console Settings > System Info -valikon takaa (D:2.x.xxxx.x). Samassa valikossa näkyy myös laitteen ID- ja sarjanumerot.
New Xbox Experience (NXE)
Microsoft julkaisi marraskuussa 2008 käyttöliittymän täydellisen päivityksen. Välilehdistä (Blades) luovuttiin ja käyttöliittymä muuttui + ja - näppäimillä tai vasemmalla tatilla navigoitavaksi, neljää suuntaa käyttäväksi NXE Dashboardiksi.
Dashboard koostuu nyt ylös-alas-akselilla rullaavista ”otsikoista”. Otsikon ollessa valittuna oikealle liikkumalla pääsee kyseisen otsikon alaisiin tarkempiin valintoihin.
Otsikoista tärkein lienee My Xbox, josta voi käynnistää kiintolevyllä ja DVD-asemassa olevia pelejä, tutkia omaa profiiliaan ja pelien saavutustietoja. Tästä otsikosta säädetään myös konsolin asetukset ja selataan kiintolevyllä olevia tiedostoja.
Muita otsikoita ovat muun muassa Live-ystävien tilan näyttävä Friends, sosiaaliseen mediaan liittyvä My Community, jonka alla ovat Facebook ja Twitter sekä Liven kauppapaikkaan vievät Game Marketplace ja Video Marketplace.
Xbox Logo -näppäimestä tulee esille alkuperäisen pelinaikaisen Guiden korvannut käyttöliittymä, jossa ovat yhä blade-tyyppiset välilehdet. Päävälilehdellä hallitaan viestintää ja ystävätoimintoja. Muilla välilehdillä esitetään tekstivalintoina tärkeimmät toiminnot, kuten esimerkiksi taustaladattavan tiedoston lataustilanne tai taustamusiikin valinta ja toisto. Tässä valikossa ovat myös esillä kellonaika ja ohjaimen akkujen latausaste.
NXE toi mukanaan avatar-hahmot Xbox 360:een. Avatar luodaan erillisellä sovelluksella Dashboardin kautta ja se näkyy My Xbox -otsikon ollessa valittuna. Jotkin pelit osaavat käyttää avatarta pelihahmona ja avatarin kuva voidaan valita Live-verkkopalvelussa näkyväksi pelaajaikoniksi.
Yhteensopivuus Xboxin kanssa
Esiasetettuna jotkut Xbox-pelit toimivat Xbox 360:llä. Listan ensimmäinen versio sisälsi tuen noin 200–250 pelille maasta riippuen. Microsoft on lopettanut alkuperäisten Xbox-pelien sovittamisen Xbox 360:lle. Xbox-pelien pelaaminen vaatii kiintolevyn sekä ilmaisen Xbox-emulaattorin, jonka saa joko Live-palvelun kautta tai itse hakemalla sen Xbox 360:n kotisivuilta ja tallentamalla CD- tai DVD-levylle.
Tekniset ongelmat
pienoiskuva|Kuvassa ”Red Ring of Death” (”RRoD”) -vikatila, jossa kolme punaista lediä palaa konsolin virtapainikkeen ympärillä.
Joidenkin tietojen mukaan yli kolmekymmentä prosenttia myydyistä Xbox 360 -konsoleista vaatii myöhemmin korjausta teknisen vian takia.
5. heinäkuuta 2007 Microsoft ilmoitti takuuajan pidentämisestä kolmeen vuoteen tapauksissa, joissa ilmenee kolmen vilkkuvan punaisen valon virheilmoitus (”Red Ring of Death”, lyhenne RRoD). Samalla Microsoft ilmoitti, että rikkinäisten Xbox 360 -konsoleiden määrä oli kohtuuttoman suuri. Yhtiö totesi tiedotteessaan tietävänsä, että Red Ring of Death johtuu heikosta virtapiirien jäähdytyksestä, jonka takia konsoli jumiutuu. Microsoft oli myös varannut 800–850 miljoonan euron suuruisen summan takuukorjausten tekemiseen.
Tekniset parannukset konsolin uudemmissa versioissa ovat vähentäneet merkittävästi RRoDin esiintymistä, mutta julkisuuteen on noussut virhe E74, joskin huomattavasti harvinaisempana kuin RRoD. Huhtikuussa 2009 Microsoft otti kuitenkin E74:n laajennetun kolmen vuoden takuun piiriin.
Roosa Kanerva
Roosa Kanerva (s. 17. maaliskuuta 1999) on suomalainen uimahyppääjä.
Vuoden 2019 EM-kisoissa Kiovassa, Ukrainassa Kanerva sijoittui naisten 1 metrin ponnahduslaudan alkuerässä 23. sijalle.
Antalya Open
Antalya Open on Turkin Antalyassa järjestettävä ATP-kiertueeseen kuuluva tennisturnaus. Se järjestettiin ensimmäisen kerran vuonna 2017. Turnaus pelattiin kolmen vuoden ajan ruohokentillä. Vuonna 2020 turnausta ei järjestetty, vaan sen tilalle tuli Mallorcan ATP-turnaus, joka kuitenkin peruttiin. Vuonna 2021 Antalyan turnaus pelataan kovilla kentillä tammikuussa.
Balilla-luokka
Balilla-luokka oli Italian kuninkaallisen laivaston neljän avomerikelpoisen sukellusveneen muodostama alusluokka, jonka alukset valmistuivat 1920-luvun lopulla.
Suunnittelu
Laivasto asetti uudelle risteilijäsukellusveneelle vaatimuksen toimimisesta Italian Afrikan siirtomaihin sijoitetuista tukikohdista Punaisellamerellä ja Intian valtamerellä, minkä vuoksi aluksilla tuli olla riittävä toimintasäde ja nopeus pinta-ajossa. OTO-telakan suunnittelijoiden lähtökohtana oli Italiaan ensimmäisen maailmansodan loputtua siirretty Saksan keisarikunnan laivaston U-120.
Suunnittelun tuloksena syntyi kaksoisrungolla varustettu alus, jonka maksimisukellussyvyys oli etriä. Koeajoissa toukokuussa 1930 alusluokkaan kuulunut Millelire saavutti jopa etriä. Aluksilla oli apumoottorina Fiatin valmistama 425 hevosvoiman dieselmoottori, jolla toteutettiin seitsemän solmun taloudellinen nopeus ja 13 000 merimailin toimintamatka. Lisäksi apumoottoria voitiin käyttää akkujen lataamiseen. Alusten vakaus oli huono eikä pinta-ajossa 17,5 ja sukelluksissa 8,9 solmun suunniteltuja nopeuksia saavutettu.
Muikkulampi (Soini)
Muikkulampi on Etelä-Pohjanmaalla Soinissa Kolun kylän lähellä sijaitseva lampi.
Maantietoa
Lammen pinta-ala on 7,7 hehtaaria, se on 650 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,5 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Alajoen valuma-alueeseen (35.464) se kuuluu. Lammen vedenpinnan korkeus on 203,1 metriä mpy.
Painonnoston Suomen-mestaruuskilpailut 2010
Painonnoston Suomen-mestaruuskilpailut 2010 kilpailtiin 6.–7. maaliskuuta 2010 Kouvolassa Kuusankosken urheilutalolla. Järjestävänä seurana toimi Kuusankosken Kisa.
Naiset
Lähde
Azawagh
Lähteet
°N, °W
Ján Chryzostom Korec
thumb|right|Ján Chryzostom Korec Ján Chryzostom Korec (22. tammikuuta 1924 – 24. lokakuuta 2015) oli slovakialainen jesuiitta ja yksi katolisen kirkon kardinaaleista.
Bošanyn kylässä syntynyt Korec liittyi jesuiittoihin vuonna 1939 ja opiskeli teologiaa sekä filosofiaa. Hänet vihittiin papiksi vuonna 1950, ja jo vuotta myöhemmin hän nousi salassa piispaksi. Hän vietti vuodet 1960–1968 ja 1974–1978 poliittisena vankina.
Jussi Lainio
Jussi Lainio (aikaisemmin Juho Aapo Lainioranta, entinen Kinisjärvi; 1. huhtikuuta 1898 Alakylä, Kittilä – 17. maaliskuuta 1957 Malmi, Helsinki) oli suomalainen Lapin-aiheista kirjoittanut kirjailija.
Lainio oli kittiläläisen poromiehen poika ja 13-vuotiaasta lähtien isänsä apuna porometsällä. Hänestä kehittyi pian taitava poromies. Länsi-Lapin poronhoitoa kohdanneiden vastoinkäymisten seurauksena Lainio joutui kuitenkin hankkimaan jatkossa elantonsa savotoilta ja uittotöistä. Vuonna 1927 hän lähti samasta kylästä kotoisin olleen Eemil Pyttysen avustuksella opiskelemaan Työväen Akatemiaan, jossa hän sai ohjausta kirjoittamiseen Akatemiassa kirjallisuuden opettajana toimineelta kirjailija Lauri Haarlalta. Lainio suoritti sitten Yhteiskunnallisessa korkeakoulussa kunnallisen ja yleisen hallintotutkinnon vuonna 1931.
Lainio työskenteli poromiehenä, maanviljelijänä ja metsätöissä vuoteen 1926 saakka. Opintojensa jälkeen hänestä tuli maatalousministeriön asutusasianhallinnon virkailija ja viimeksi hän oli kirjanpitäjänä Uudenmaan lääninhallituksessa kuolemaansa saakka.
Lainio kuvasi kahdessa novellikokoelmassaan Pohjolan elinkautisia ja Metsien vapaudessa realistiseen sävyyn Lapin savotoiden jätkiä ja heidän elämäänsä. Pohjolan elinkautisia -kokoelma sisälsi kertomukset Elinkaudeksi, Janne Haapala ja hänen jätkänsä, Suruttoman vaellusta ja Uuteen suuntaan. Metsien vapaudessa -kokoelman kertomukset olivat Kiveliön kätköistä, Metsäkauppa, Mies menneeltä ajalta, Poromies Kokkolasta ja Tukkinujun taiteilija.
John Hollander
John Hollander (28. lokakuuta 1929 New York – 17. elokuuta 2013 Branford, Connecticut ) oli yhdysvaltalainen runoilija ja kirjallisuuskriitikko.
Hollander syntyi juutalaiseen perheeseen New Yorkissa. Hän sai Columbian yliopistossa opetusta Mark Van Dorenilta ja Lionel Trillingiltä, ja hänen opiskelutoveriensa joukossa oli Allen Ginsberg.
Hollander opetti itse myöhemmin muun muassa Yalen yliopistossa. Hän kuului Yhdysvaltain taiteiden ja kirjallisuuden akatemiaan vuodesta 1979.
Sirpalekranaatti
thumb|200px|Yhdysvaltalainen 155 mm kenttätykistön sirpalekranaatti mallia [[M107 (sirpalekranaatti)|M107.]] Sirpalekranaatti on aseena käytetty räjähtävä ammus, joka räjähtäessään levittää ympäristöönsä tuhoisalla voimalla lentäviä sirpaleita. Sirpalekranaatteja käytetään tykkien ja kranaatinheittimien ammuksina sekä käsikranaatteina.
Sirpalekranaatti on tehokas ase elävää voimaa vastaan. Sirpaleet pystyvät tuhoamaan myös panssaroimattomia ja kevyesti panssaroituja ajoneuvoja. Sirpalekranaatissa on teräksinen tai valurautainen kuori, joka hajoaa räjähdysaineen räjähtäessä sirpaleiksi. Sirpalekäsikranaatit ovat usein uritettuja toivotunlaisen sirpaloitumisen edesauttamiseksi.
Sirpalekranaatin räjäyttää siihen liitetty sytytin, joka voi toimia isku- tai heräteperiaatteella. Iskusytytin räjäyttää kranaatin osuessaan johonkin kiinteään, kuten maahan. Herätesytytin voi sisältää esimerkiksi etäisyyttä maahan mittaavia akustisia sensoreita jolloin kranaatti voidaan saada räjähtämään ilmassa maalin yläpuolella. Tällainen sirpalekranaatti on hyvin tuhoisa, sillä sirpaleet leviävät tasaisesti maastoesteistä tai poteroihin suojautumisesta huolimatta.
Idles
Idles (myös Idélès, ) on kylä, kunta ja keidasalue Algerian Tamanrassetin maakunnassa. Se sijaitsee Ighargharin laaksossa Ahaggarvuoristossa Saharan keskiosassa. Kunnassa on 4 900 asukasta (vuonna 2008).
Idlesin kunta käsittää Ighargharenin laaksoa rajoittavat Aleksodin, Tédefestin, Turhan ja Eğérén vuoret sekä Amadghorin ja Ameğîdin tasangot. Idlesin kylä koostuu keskuskylän lisäksi Idebnânin korttelista sekä Ésewelin, Imsawenin ja Tifôkrawînin pikkukylistä. Kuntaan kuuluvat myös Hirafokin, Mertoutekin ja Amguidin kylät sekä entisten paimentolaisten muodostamat Istenin, Talezzitin, Tamôdehetin ja Abdenézén asutukset.